Source: https://podpora.financnasprava.sk/282618-Povinnos%C5%A5-plati%C5%A5-preddavky-na-da%C5%88
Timestamp: 2020-02-22 07:46:10+00:00

Document:
Úvod > Daň z príjmov > Daň z príjmov fyzickej osoby > Platenie preddavkov > Povinnosť platiť preddavky na daň
Preddavky na daň platí v priebehu preddavkového obdobia (do konca preddavkového obdobia, ktoré začalo v roku 2019, t. j. do konca marca 2020, ak daňovník podáva daňové priznanie za rok 2019 v lehote do konca marca 2020) daňovník, ktorého posledná známa daňová povinnosť presiahla 2 500 eur, pričom preddavkové obdobie je obdobie od prvého dňa nasledujúceho po uplynutí lehoty na podanie daňového priznania za predchádzajúce zdaňovacie obdobie do posledného dňa lehoty na podanie daňového priznania v nasledujúcom zdaňovacom období. Bežne teda trvá od 1. 4. do 31. 3. nasledujúceho roka. Pojem posledná známa daňová povinnosť je vymedzený v § 34 ods. 5 zákona o dani z príjmov.
 - uvedené v § 7 ZDP (z kapitálového majetku), alebo
 - uvedené v § 8 ZDP (ostatné príjmy), alebo
 - z ktorých sa daň vyberá zrážkovým spôsobom (§ 43 ZDP), alebo
 - zo závislej činnosti zdaňované preddavkovým spôsobom podľa § 35 zákona o dani z príjmov,
ktorý okrem iných druhov príjmov dosahuje aj príjmy zo závislej činnosti a tento čiastkový základ dane tvorí viac ako 50 % zo súčtu čiastkových základov dane z príjmov podľa § 5 a § 6 ZDP,
S účinnosťou od 1.1.2020 došlo k úprave v § 34 ods. 1 a 2 zákona o dani z príjmov a to tak, že sa zvýšila hranica pre povinnosť platenia preddavkov na daň zo sumy 2 500 eur na sumu 5 000 eur. Výrazne sa zjednodušil aj spôsob výpočtu poslednej známej daňovej povinnosti, ktorý je vymedzený v ustanovení § 34 ods. 5 zákona o dani z príjmov.
Preddavky na daň z príjmov fyzickej osoby podľa § 34 zákona o dani z príjmov v znení účinnom od 1.1.2020 platia daňovníci až v preddavkovom období, ktoré začne plynúť v roku 2020 od prvého dňa nasledujúceho po uplynutí lehoty na podanie daňového priznania FO za zdaňovacie obdobie roku 2019.
V súlade s prechodným ustanovením § 52zza ods. 19 zákona o dani z príjmov účinného od 1.1.2020 do začatia preddavkového obdobia podľa § 34 zákona v roku 2020 platia daňovníci preddavky na daň vypočítané podľa predpisu účinného do 31.12.2019.
Otázka č. 1 - Povinnosť platiť preddavky - príjmy zo živnosti
Daňovník na základe podaného daňového priznania za rok 2018 dosiahol len príjmy zo živnosti a vykázal čiastkový základ dane z príjmov z podnikania vo výške 15 000 eur, pričom posledná známa daňová povinnosť vypočítaná z podaného daňového priznania je vo výške 2 101,90 eura (15 000 - 3 937,35 = 11 062,65x 0,19%). Iné príjmy v roku 2018 nedosiahol. Vzniká mu povinnosť platiť preddavky v preddavkovom období začínajúcom v roku 2019?
Nakoľko posledná známa daňová povinnosť zo základu dane uvedeného v daňovom priznaní za rok 2018 je suma 2 101,90 eura, ktorá nepresiahla sumu 2 500 eur, daňovníkovi nevzniká povinnosť platiť preddavky v preddavkovom období od 2.4.2019 do 31.3.2020.
Otázka č. 2 - Povinnosť platiť preddavky - príjmy SHR
Daňovník na základe podaného daňového priznania za rok 2018 dosiahol len príjmy z výkonu činnosti samostatne hospodáriaceho roľníka, ktoré sa zaraďujú medzi príjmy podľa § 6 ods. 1a) zákona o dani z príjmov. Na základe vykázaného základu dane z podaného daňového priznania za rok 2018 bola jeho posledná známa daňová povinnosť vo výške 2 760,- eur. Má povinnosť platiť preddavky na daň v preddavkovom období začínajúcom v roku 2019 (od 2.4.2019 do 31.3.2020)?
Nakoľko posledná známa daňová povinnosť vypočítaná zo základu dane uvedeného v podanom daňovom priznaní za rok 2018 je suma 2 760 eur, ktorá presiahla sumu 2500 eur, daňovník je povinný platiť štvrťročné preddavky v preddavkovom období od 2.4.2019 do 31.3.2020 a to vo výške 690,- eur štvrťročne.
Otázka č. 3 - Povinnosť platiť preddavky - daňovník s príjmami zo závislej činnosti, príjmami z podnikania a z prenájmu nehnuteľnosti
Daňovník v podanom daňovom priznaní za rok 2018 vykázal čiastkový základ dane zo závislej činnosti 16 140 eur (§ 5 zákona o dani z príjmov) uvedený na riadku 40 daňového priznania, čiastkový základ dane z príjmov z podnikania 5 390 eur (§ 6 ods. 1 zákona o dani z príjmov) uvedený na riadku 47 a tiež na riadku 55 daňového priznania. Okrem toho vykázal čiastkový základ dane z prenájmu nehnuteľnosti vo výške 932 eur (§ 6 ods. 3 zákona o dani z príjmov), ktorý je v daňovom priznaní typu B za rok 2018 uvedený na riadku 65. Má povinnosť platiť preddavky na daň v preddavkovom období začínajúcom v roku 2019 (od 2.4.2019 do 31.3.2020)?
Výpočet poslednej známej daňovej povinnosti:
Základ dane: 16 140 + 5 390 + 932 = 22 462 – 3 937,35 = 18 524,65
Výpočet poslednej známej daňovej povinnosti podľa sadzby dane platnej pre rok 2019: 18 524,65 x 19 % = 3 519,68, t.j. posledná známa daňová povinnosť pre platenie preddavkov.
Posledná známa daňová povinnosť vypočítaná z celkového základu dane za rok 2018 presahuje sumu 2 500 eur. Nakoľko u daňovníka tvorí čiastkový základ dane z príjmov zo závislej činnosti (16 140 eur) viac ako 50 % z celkového základu dane (22 462 eur), v preddavkovom období začínajúcom v roku 2019 daňovníkovi nevznikne povinnosť platiť preddavky na daň.
Otázka č. 4- Povinnosť platiť preddavky - príjmy z prevodu nehnuteľností
Daňovník vykázal v podanom daňovom priznaní za zdaňovacie obdobie roku 2018 príjem z predaja nehnuteľnosti, pričom vykázal základ dane (čiastkový základ dane) z príjmov podľa § 8 ( ostatné príjmy) vo výške 50 200 eur. Iné príjmy daňovník nemal. Je povinný platiť preddavky na daň v preddavkovom období od 2.4.2019 do 31.3.2020?
Príjmy z predaja nehnuteľnosti sa zaraďujú medzi príjmy podľa § 8 zákona o dani z príjmov. Nakoľko daňovník v roku 2018 dosiahol len príjmy podľa § 8 zákona o dani z príjmov, nemá povinnosť platiť preddavky na daň z príjmov v preddavkovom období od 2.4.2019 do 31.3.2020.
Otázka č. 5 - Povinnosť platiť preddavky - príjmy z predaja cenných papierov
Daňovník, ktorý bol počas roku 2018 zamestnaný, dosiahol v roku 2018 aj príjmy z prevodu cenných papierov. V podanom daňovom priznaní za rok 2018 vykázal základ dane (čiastkový základ dane) z príjmov zo závislej činnosti (§ 5 zákona) vo výške 26 780 eur a aj základ dane (čiastkový základ dane ) z príjmov podľa § 8 zákona a to z prevodu cenných papierov vo výške 15 200 eur. Vzniká daňovníkovi povinnosť platiť preddavky v preddavkovom období od 2.4.2019 do 31.3.2020?
Príjmy z prevodu cenných papierov sa považujú za ostatné príjmy podľa § 8 ods. 1 písm e) zákona o dani z príjmov. Nakoľko daňovník v roku 2018 dosiahol okrem príjmov zo závislej činnosti podľa § 5 zákona o dani z príjmov len zdaniteľné príjmy podľa § 8 zákona o dani z príjmov, nemá povinnosť platiť preddavky na daň z príjmov v preddavkovom období od 2.4.2019 do 31.3.2020 (aj vtedy, keď posledná známa daňová povinnosť zo základu dane uvedené v daňovom priznaní za rok 2018 presiahla sumu 2 500 eur).
Otázka č. 6 - Povinnosť platiť preddavky - príjmy z nepeňažnej výhry
Daňovník, ktorý bol počas roku 2018 zamestnaný, dosiahol v tomto roku aj nepeňažnú výhru - osobný automobil, pričom hodnota výhry bola 12 250 eur. V podanom daňovom priznaní vykázal základ dane (čiastkový základ dane) z príjmov zo závislej činnosti (§ 5) vo výške 18 360 eur a základ dane (čiastkový základ dane ) z príjmov podľa § 8 zákona a to nepeňažnej výhry vo výške 12 250 eur. Vzniká daňovníkovi povinnosť platiť preddavky v preddavkovom období od 2.4.2019 do 31.3.2020?
Príjmy z nepeňažnej výhry a považujú za ostatné príjmy podľa § 8 zákona o dani z príjmov. Nakoľko daňovník v roku 2018 dosiahol okrem príjmov zo závislej činnosti podľa § 5 zákona o dani z príjmov len príjmy podľa § 8 zákona o dani z príjmov, nemá povinnosť platiť preddavky na daň z príjmov v preddavkovom období od 2.4.2019 do 31.3.2020.
Otázka č. 7 - Povinnosť platiť preddavky - príjmy zo zamestnania v kombinácii s príjmami z vytvorenia diela
Daňovník, ktorý bol počas roku 2018 zamestnaný, dosiahol v roku 2018 aj príjem z vytvorenia diela podľa § 6 ods. 2a) zákona o dani z príjmov vo výške 5 360 eur. V podanom daňovom priznaní vykázal základ dane (čiastkový základ dane) z príjmov zo závislej činnosti (§ 5) vo výške 16 600 eur a základ dane (čiastkový základ dane) z príjmov podľa § 6 ods. 2a) zákona vo výške 5 360 eur. Vzniká daňovníkovi povinnosť platiť preddavky v preddavkovom období od 2.4.2019 do 31.3.2020?
16 600 + 5 360 = 21 960 eur
21 960 – 3 937,35 = 18 022,65
výpočet dane podľa sadzby dane platnej pre rok 2019
18 022,65 x 19 % = 3 424,3035 po zaokrúhlení 3 424,30 - posledná známa daňová povinnosť pre výpočet preddavkov na daň
Nakoľko posledná známa daňová povinnosť vypočítaná zo základu dane z daňového priznania za rok 2018 predstavuje sumu 3 424,30 eura, čo je viac ako suma 2 500 eur a menej ako 16 600 eura, daňovník by mal platiť štvrťročné preddavky na daň z vypočítanej poslednej známej daňovej povinnosti.
Pri určení povinnosti platenia preddavkov je potrebné zohľadniť aj skutočnosť, že jedným z čiastkových základov dane uvedených v daňovom priznaní za rok 2018 je aj čiastkový základ dane z príjmov zo závislej činnosti podľa § 5 zákona o dani z príjmov. Nakoľko čiastkový základ dane z príjmov podľa § 5 zákona o dani z príjmov (16 600 eura) tvorí viac ako 50 % zo súčtu čiastkových základov dane podľa § 5 a 6 zákona (21 960 eur), daňovník nemá povinnosť platiť preddavky na daň v preddavkovom období od 2.4.2019 do 31.3.2020.
»Mesačné a štvrťročné preddavky na daň fyzickej osoby
»Preddavkové obdobie
»Posledná známa daňová povinnosť
»Použitie nezdaniteľnej časti základu dane na daňovníka pri výpočte poslednej známej daňovej povinnosti na nové preddavkové obdobie
»Použitie sadzby dane pri výpočte poslednej známej daňovej povinnosti na nové preddavkové obdobie
»Zaokrúhľovanie preddavkov na daň
»Zmena poslednej známej daňovej povinnosti
»Platenie preddavkov na daň inak
»Platenie preddavkov u fyzických osôb s príjmami zo závislej činnosti podľa § 5 zákona o dani z príjmov
»Platenie preddavkov na daň z príjmov zo závislej činnosti u zamestnanca s neobmedzenou daňovou povinnosťou (rezident)

References: § 34
 § 7
 § 8
 § 35
 § 5
 § 6
 § 34
 § 34
 § 34
 § 52
 § 34
 § 6
 § 8
 § 8
 § 8
 § 8
 § 8
 § 5
 § 8
 § 8
 § 8
 § 5
 § 8
 § 6
 § 6
 § 5
 § 5
 § 5
 § 5